वित्त मंत्री अरुण जेटली ने 2019 में होने वाले लोकसभा चुनाव को समय से पहले कराने की अटकलों पर विराम लगा दिया है। अरुण जेटली ने अगरतला में कहा, 'इस बात की संभावना नहीं लगती कि 2019 का चुनाव समय से पहले होगा।' हालांकि उन्होंने ये भी साफ किया कि पार्टी हर स्थिति के लिए तैयार है। अरुण जेटली त्रिपुरा में अगले महीने होने वाले विधानसभा चुनाव के लिए बीजेपी का विजन डॉक्यूमेंट जारी करने राजधानी अगरतला पहुंचे थे।